COMUNICARE A COMISIEI CĂTRE CONSILIU

Informații financiare cu privire la Fondurile europene de dezvoltare

Preambul

În conformitate cu articolul 7 alineatul (3) din Acordul intern[1] și cu articolul 57 alineatul (3) și (4) din Regulamentul financiar aplicabil celui de al zecelea FED[2], Comisia prezintă în acest document estimările cu privire la angajamente, plăți și contribuții pentru perioada 2011 - 2012, luând în considerare previziunile Băncii Europene de Investiții (BEI) cu privire la facilitatea pentru investiții.

Acest document prezintă execuția financiară a FED-urilor (al 8-lea – al 10-lea) pentru 2010 și previziunile privind execuția pentru anii 2011- 2013.

Statele membre virează direct către Banca Europeană de Investiții contribuțiile pentru instrumentele pe care aceasta le gestionează în cadrul celui de al 9-lea și al 10-lea FED (Facilitatea pentru investiții și subvențiile la rata dobânzii). Contribuțiile pentru celelalte instrumente, inclusiv contribuțiile pentru instrumentele anterioare gestionate de BEI (capitalul de risc și subvențiile la rata dobânzii) se virează în contul Comisiei.

INTRODUCERE

Comisia și BEI și-au actualizat previziunile privind angajamentele și plățile pentru exercițiile financiare 2011 și 2012 pentru fiecare dintre țările ACP[3] și TTPM[4]. În special, previziunile privind plățile au fost compilate cu mare atenție, cu scopul de a ajuta statele membre să evalueze cât mai exact sumele pe care trebuie să le prevadă în bugetele lor naționale, asigurând, în același timp, că există resurse financiare suficiente la dispoziția FED, astfel încât să se evite problemele de lichiditate.

În conformitate cu articolul 7 din Acordul intern cu privire la ce de al 10-lea FED[5] și cu articolul 57 alineatul (5) din Regulamentul financiar[6], estimările vor fi revizuite în comunicarea din octombrie 2011.

Graficul de mai jos prezintă tendința generală a angajamentelor și plăților, inclusiv proiecțiile pentru perioada 2011-2013 (Comisie și BEI). Acesta indică în mod clar tendința structurală de creștere în ceea ce privește angajamentele și plățile efectuate din 1997, care se datorează unei accelerări a implementării ajutorului. Astfel cum s-a anticipat din 2008, decalajul dintre angajamente și plăți s-a redus în 2009 și în 2010, ceea ce reflectă astfel o tendință de apropiere între nivelurile plăților și cele corespunzătoare angajamentelor.

CE + BEI angajamente și plăți în sume brute: evoluția în perioada 1997-2013[7]

[pic]

1. STADIUL EXECUțIEI FONDURILOR EUROPENE DE DEZVOLTARE LA 31 DECEMBRIE 2010 (ANGAJAMENTE, PLățI șI SITUAțIA FINANCIARă)

Anexele 1, 2 și 3 prezintă angajamentele efective, plățile și, respectiv, situația financiară înregistrate în 2010 comparativ cu previziunile efectuate în octombrie 2010[8] precum și cu proiecțiile pentru 2011 și 2012.

La sfârșitul exercițiului financiar 2010, fusese angajat un procent de 50 % din al 10­lea FED, ceea ce reprezintă un pas în vederea îndeplinirii obiectivului prevăzut –acela de a angaja cel de al 10-lea FED până la sfârșitul lui 2013.

Plățile pentru 2010 reprezintă nivelurile cele mai ridicate înregistrate până în prezent pentru FED și confirmă tendința generală pozitivă în ceea ce privește plățile.

2. PREVIZIUNI FINANCIARE PENTRU PERIOADA 2011 - 2013[9]

TABELUL URMăTOR PREZINTă O ACTUALIZARE REALIZATă PE BAZA CELOR MAI RECENTE PREVIZIUNI ALE NOASTRE.

[pic]

3. PREVIZIUNI PRIVIND EXECUțIA FINANCIARă PENTRU 2011 șI 2012

NOILE PREVIZIUNI SUNT PREZENTATE ÎN ANEXELE 1-3.

Contribuțiile statelor membre la FED pentru 2011 au fost hotărâte de către Consiliu în octombrie 2010[10], ridicându-se la 3 690 de milioane EUR pentru Comisie și 210 milioane EUR pentru BEI. Noile previziuni pentru 2011 confirmă, în continuare, necesitățile de trezorerie de 210 milioane EUR ale BEI, dar indică faptul că necesarul de numerar al Comisiei este mai scăzut decât cel estimat în octombrie 2010, acesta ridicându-se la 3 100 de milioane EUR.

Plafonul pentru contribuțiile statelor membre în 2012 este stabilit la 3 800 de milioane EUR pentru Comisie și la 280 de milioane EUR pentru BEI[11].

Trebuie subliniat că aceste cifre nu reprezintă decât o previziune preliminară, care trebuie interpretată cu prudență. Comisia și BEI vor efectua noi previziuni, mai fiabile, la sfârșitul verii. Acestea vor fi prezentate în comunicarea din octombrie.

[pic]

[pic]

[pic]

Anexa 4. Contribuții la FED pentru 2011, defalcate pe state membre (EUR)

[pic]

[1] Acord intern între reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE, JO L 247, 9.9.2006, p. 32.

[2] Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de-al zecelea Fond european de dezvoltare.

[3] Statele din Africa, zona Caraibilor și Pacific.

[4] Țări și teritorii de peste mări.

[5] JO L 247, 9.9.2006, p. 32.

[6] Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de al zecelea Fond european de dezvoltare.

[7] Sumele previzionate pentru 2011 - 2013

[8] COM(2010) 512 din 11.10.2010.

[9] Atât în ceea ce privește Comisia, cât și BEI, întrucât cadrul financiar pentru perioada de după 2013 nu a fost convenit și se așteaptă ca acesta să aibă un impact important asupra cifrelor privind execuția, preferăm să nu prezentăm nicio previziune pentru angajamente, plăți și contribuții pentru anii 2014 și 2015.

[10] Decizia Consiliului din 5 noiembrie 2010, documentul 15831/10.

[11] Decizia Consiliului din 29 noiembrie 2010 privind plafonul corespunzător valorii anuale a contribuțiilor care trebuie plătite de statele membre pentru finanțarea Fondului european de dezvoltare în 2012 – document nr. 16971/10 al Consiliului.